KURZUS: Hő- és áramlástan

MODUL: III. modul: Valóságos kontínuumok áramlása

15. lecke: Áramlás különböző alakú testek és szárnyprofilok körül

| Tanulási cél
A leckében foglaltak áttanulmányozása után Ön képes lesz
saját szavaival elmagyarázni, hogy mi a torlópont, hogyan jön létre a határréteg leválása, milyen feltételek esetén jöhet létre leválás, mi a leválási buborék, mi a kavitáció és milyen veszéllyel járhat. mi a közegellenállási tényező, mi az oka a testre ható közegellenállási erőnek, mitől függ a gömb közegellenállási tényezője, mi a Kármán - féle örvénysor, miért állandó a hasábszerű testek közegellenállási tényezője, mi az állásszög vagy megfúvási szög egy szárnyprofil esetében, mi a nyomott oldal egy szárnyprofil esetében, mi a szívott oldal egy szárnyprofil esetében, hol keletkezhet leválás egy szárnyprofil esetében, önállóan rárajzolni egy szárnyprofilra a rá ható erőket, önállóan felrajzolni felhajtóerő és az ellenállási erő tényező változását az állásszög függvényében egy szárnyprofil esetében. önállóan kiszámítani a testre ható közegellenállási erőt, a közegellenállási erő és a gördülési ellenállási erő viszonyát a sebesség függvényében a repülőgép hajtásához szükséges teljesítményt egyszerűbb esetekbe.
A tanulási célok megvalósításához olvassa át figyelmesen a "Hő- és Áramlástan" jegyzet 7.6. fejezetét és alfejezeteit. Az ismeretek sikeres elsajátítását az egyes fejezetek és alfejezetek végén található önellenőrző kérdések segítségével ellenőrizze le.
A leckéhez kapcsolódó gyakorlati problémamegoldó képesség kifejlesztéshez tanulmányozza át figyelmesen az "Áramló valóságos kontínuumok" példatárban található VK/26. - VK/32. feladatokat is az itt közölt tanácsokat követve.
1. | Az egyes feladatokat a példatárban lévő sorrendet tartva tanulmányozza, mert a sorrend általában a nehézségi fokot is mutatja.
2. | A megoldást csak akkor nézze meg, ha önállóan nem jár sikerrel.
3. | Ha a megoldás nem nyújt elegendő információt, akkor térjen vissza az elméleti tananyaghoz vagy kérjen segítséget a kijelölt tutortól.
4. | A megoldásra való képességét úgy tudja leellenőrizni, ha néhány órával/nappal az első megoldás illetve annak sikeres megértése után, a megoldás ismételt megtekintése nélkül sikerül megoldania az adott feladatot, általában 15 percen belül.