KURZUS: Hő- és áramlástan

MODUL: V. modul: Hőközlés

22. lecke: A hőterjedés

| Tanulási cél
A leckében foglaltak áttanulmányozása után Ön képes
saját szavaival elmagyarázni a hővezetés jelenségét sík falakban és csövek falában, a hőátadás jelenségét, a hősugárzás jelenségét, a hőellenállás fogalmát, a hőátvitel fogalmát, felületek bordázásának szerepét a hőátvitelben, önállóan kiszámítani a sík falon vezetéssel átvitt hőmennyiséget, csövek szigetelésének szükséges vastagságát, a hősugárzással átvitt hőmennyiséget.
A tanulási célok megvalósításához olvassa át figyelmesen a "Hő- és Áramlástan" jegyzet 13. fejezetét és alfejezeteit. Az ismeretek sikeres elsajátítását az egyes fejezetek és alfejezetek végén található önellenőrző kérdések segítségével ellenőrizze le.
A leckéhez kapcsolódó gyakorlati problémamegoldó képesség kifejlesztéshez tanulmányozza át figyelmesen az "Hőtan - hőközlés" példatárban található H-HK/1. - H-HK/38. feladatokat is az itt közölt tanácsokat követve.
1. | Az egyes feladatokat a példatárban lévő sorrendet tartva tanulmányozza, mert a sorrend általában a nehézségi fokot is mutatja.
2. | A megoldást csak akkor nézze meg, ha önállóan nem jár sikerrel.
3. | Ha a megoldás nem nyújt elegendő információt, akkor térjen vissza az elméleti tananyaghoz vagy kérjen segítséget a kijelölt tutortól.
4. | A megoldásra való képességét úgy tudja leellenőrizni, ha néhány órával/nappal az első megoldás illetve annak sikeres megértése után, a megoldás ismételt megtekintése nélkül sikerül megoldania az adott feladatot, általában 15 percen belül.