KURZUS: Hő- és áramlástan

MODUL: I. modul: Nyugvó kontínuumok

4. lecke: Gyakorlati feladatok nyugalomban lévő ideális kontínuumokkal kapcsolatban

| Tanulási cél
A lecke áttanulmányozása után Ön képes lesz önállóan végzett számításokkal meghatározni
egy merevhéjú léggömb viselkedését a földi atmoszférában, a klasszikus arkhimédészi probléma megoldását, az ún. adiabatikus és az ún. izotermikus atmoszféra vastagságát, egy folyadékot tartalmazó tartály oldalfalának ill. aljának meghatározott nagyságú darabjára ható erőt, egy önműködő folyadékleeresztő csappantyú készítéséhez szükséges fő méreteket, a nyomás nagyságát egy lineárisan gyorsuló tartálykocsi belsejének tetszőleges pontjában, a nyomás nagyságát egy forgó tartályban belsejének tetszőleges pontjában, a kapilláris felemelkedés ill. lesüllyedés nagyságát, egy adott pontból indított izotermikus izochor izobar adiabatikus
| állapotváltozás végén az ideális gáz állapotjelzőit és a gáz ill. környezete által felvett ill. leadott hő és végzett munka nagyságát.
egy ismert összetételű ideális gázkeverék látszólagos gázállandóját és móltömegét, adott jellemzőkkel bíró gázokból készített keverék jellemzőit.
A tanulási célok megvalósításához tanulmányozza át figyelmesen a "Nyugvó kontínuumok" példatárban található feladatokat valamint a "Hőtan - termodinamika" példatárban található H-TD/1. - H-TD/4. feladatokat az itt közölt tanácsokat követve.
1. | Az egyes feladatokat a példatárban lévő sorrendet tartva tanulmányozza, mert a sorrend általában a nehézségi fokot is mutatja.
2. | A megoldást csak akkor nézze meg, ha önállóan nem jár sikerrel.
3. | Ha a megoldás nem nyújt elegendő információt, akkor térjen vissza az elméleti tananyaghoz vagy kérjen segítséget a kijelölt tutortól.
4. | A megoldásra való képességét úgy tudja leellenőrizni, ha néhány órával/nappal az első megoldás illetve annak sikeres megértése után, a megoldás ismételt megtekintése nélkül sikerül megoldania az adott feladatot, általában 15 percen belül.