KURZUS: Hő- és áramlástan

MODUL: II. modul: Ideális kontínuumok áramlása

6. lecke: A tömeg- és az energiamegmaradás törvényei és az impulzus - tétel

| Tanulási cél
A lecke áttanulmányozása után Ön képes lesz
önállóan felírni a folytonosság törvényét és saját szavaival elmondani annak jelentését, felírni a folytonosság törvényének speciális alakját összenyomható közeg stacionárius áramlására általános esetben, összenyomhatatlan közeg áramlására általában, összenyomható közeg csövekben lezajló áramlására, összenyomhatatlan közeg csövekben lezajló áramlására. saját szavaival meghatározni, hogy mi a tömegáram és a térfogatáram. önállóan bemutatni, hogyan alakítható át Newton II. törvénye az áramló ideális kontínuumokra érvényes formára (Euler-egyenlet), önállóan felírni az energia-megmaradás törvényét (Bernoulli-egyenlet) különböző áramlási jelenségekre. önállóan felírni az impulzus-tételt áramló kontínuumokra érvényes formában és saját szavaival el tudja magyarázni az egyenletben szereplő tagok jelentését, az ellenőrzőfelület alkalmazásának értelmét, mi az impulzuserő, a nyomásból származó erők felírását és azt, hogy milyen esetben lehet figyelmen kívül hagyni ezeket az erőket az impulzus-tétel alkalmazásakor.
A tanulási célok megvalósításához olvassa át figyelmesen a "Hő- és Áramlástan" jegyzet 5.3 fejezetét valamint a 6. fejezetét és alfejezeteit. Az ismeretek sikeres elsajátítását az egyes fejezetek és alfejezetek végén található önellenőrző kérdések segítségével ellenőrizze le.