KURZUS: Hő- és áramlástan

MODUL: IV. modul: Termodinamika

21. lecke: A nedves levegő állapotváltozásai és a légkondícionálás alapjai

| Tanulási cél
A leckében foglaltak áttanulmányozása után Ön képes
lesz saját szavaival elmagyarázni, hogy mi a relatív nedvességtartalom, mi az abszolút nedvességtartalom, mi a nedves hőmérséklet, mi a harmatponti hőmérséklet, milyen felépítésű a nedves levegő i-x diagramja, mi a keretlépték szerepe, milyen állapotváltozások valósíthatóak meg a gyakorlatban a nedves levegővel, milyen fő szerkezeti elemekből épül fel egy légkondicionáló berendezés, milyen állapotváltozásokat valósít meg a légkondicionáló berendezés nyári üzemben, milyen állapotváltozásokat valósít meg a légkondicionáló berendezés téli üzemben önállóan meghatározni, hogy adott állapotú nedves levegő adott állapotba történő átvitele mennyi hő felhasználását vagy elvonását igényli, mennyi víz beporlasztását vagy elvezetését igényli.
A tanulási célok megvalósításához olvassa át figyelmesen a "Hő- és Áramlástan" jegyzet 11. és 12. fejezetét és alfejezeteit. Az ismeretek sikeres elsajátítását az egyes fejezetek és alfejezetek végén található önellenőrző kérdések segítségével ellenőrizze le.
A leckéhez kapcsolódó gyakorlati problémamegoldó képesség kifejlesztéshez tanulmányozza át figyelmesen az "Hőtan - termodinamika" példatárban található H-TD/39. - H-TD/48. feladatokat is az itt közölt tanácsokat követve.
1. | Az egyes feladatokat a példatárban lévő sorrendet tartva tanulmányozza, mert a sorrend általában a nehézségi fokot is mutatja.
2. | A megoldást csak akkor nézze meg, ha önállóan nem jár sikerrel.
3. | Ha a megoldás nem nyújt elegendő információt, akkor térjen vissza az elméleti tananyaghoz vagy kérjen segítséget a kijelölt tutortól.
4. | A megoldásra való képességét úgy tudja leellenőrizni, ha néhány órával/nappal az első megoldás illetve annak sikeres megértése után, a megoldás ismételt megtekintése nélkül sikerül megoldania az adott feladatot, általában 15 percen belül.