KURZUS: Hő- és áramlástan

MODUL: II. modul: Ideális kontínuumok áramlása

8. lecke: Gyakorlati feladatok áramló ideális kontínuumokkal kapcsolatban II.

| Tanulási cél
A leckében foglalt konkrét példa áttanulmányozása után Ön képes lesz
meghatározni egy folyadéksugár tetszés szerinti szögben történő eltérítéséhez szükséges erő nagyságát, meghatározni mekkora erő kell pl. egy tűzoltófecskendő megtartásához a kiömlő folyadéksugár ellenében, saját szavaival elmagyarázni az ún. szabadsugár vízturbina működési elvét és képes lesz önállóan meghatározni egy szabadsugár vízturbina által szolgáltatott teljesítményt, meghatározni azt az erőt, mely egy folyadékot szállító csővezeték valamely csőívét vagy más idomdarabját, saját szavaival elmagyarázni, hogy az ideális, kontínuum áramlása során is keletkezhet veszteség és képes lesz önállóan meghatározni ennek a veszteségnek a nagyságát, saját szavaival elmagyarázni, hogyan lehetséges hasznosítani a szél energiáját ill. hogyan képes mozgatni egy forgó légcsavar egy járművet, meghatározni egy szélmotor várható teljesítményét, meghatározni, hogy adott teljesítménnyel hajtott légcsavarral milyen haladási sebességet lehet elérni, saját szavaival elmagyarázni, miért lehet időnként kopogó hangot hallani, ha hirtelen zárunk el egy vízcsapot, miért lehet ez veszélyes és képes lesz önállóan meghatározni, hogyan kerülhető el ez a veszély.
A tanulási célok megvalósításához tanulmányozza át figyelmesen az "Áramló ideális kontínuumok" példatárban található IK/31. - IK/53. sorszámú feladatokat az itt közölt tanácsokat követve.
1. | Az egyes feladatokat a példatárban lévő sorrendet tartva tanulmányozza, mert a sorrend általában a nehézségi fokot is mutatja.
2. | A megoldást csak akkor nézze meg, ha önállóan nem jár sikerrel.
3. | Ha a megoldás nem nyújt elegendő információt, akkor térjen vissza az elméleti tananyaghoz vagy kérjen segítséget a kijelölt tutortól.
4. | A megoldásra való képességét úgy tudja leellenőrizni, ha néhány órával/nappal az első megoldás illetve annak sikeres megértése után, a megoldás ismételt megtekintése nélkül sikerül megoldania az adott feladatot, általában 15 percen belül.