KURZUS: Hő- és áramlástan

MODUL: IV. modul: Termodinamika

16. lecke: A termodinamika első főtétele

| Tanulási cél
A leckében foglaltak áttanulmányozása után Ön képes lesz saját szavaival elmondani, hogy
mi a belső energia az energia-megmaradás törvénye hogyan érvényesül a termodinamikai folyamatokban, a p-v koordináta rendszer hogyan alkalmazható a termodinamikai alapfolyamatok során a TDR és a környezete között kicserélt mechanikai energia ábrázolására, mi a fizikai és mi a technikai munka fogalma.
A tanulási célok megvalósításához olvassa át figyelmesen a "Hő- és Áramlástan" jegyzet 8. fejezetét és alfejezetét. Az ismeretek sikeres elsajátítását az egyes fejezetek és alfejezetek végén található önellenőrző kérdések segítségével ellenőrizze le.