KURZUS: Hő- és áramlástan

MODUL: V. modul: Hőközlés

23. lecke: Hőcserélő berendezések

| Tanulási cél
A leckében foglaltak áttanulmányozása után Ön képes lesz
saját szavaival elmagyarázni a a hőmérleg egyenlet jelentését, a felületi hőcsere lényegét, a hőátviteli tényező közelítő meghatározását a felületi hőcserélők esetében, a vízértékáram jelentését, a logaritmikus közepes hőmérsékletkülönbség jelentését, az egyenáramú és ellenáramú felületi hőcsere lényegét, a regeneratív hőcsere lényegét, a keverő hőcsere lényegét, a Bosnjakovic féle hatásosság jelentését, a hőátviteli szám jelentését, önállóan kiszámítani a szükséges hőcserélő-felület nagyságát, az adott felületi hőcserélőből kilépő közegek hőmérsékletét.
A tanulási célok megvalósításához olvassa át figyelmesen a "Hő- és Áramlástan" jegyzet 13. fejezetét és alfejezeteit. Az ismeretek sikeres elsajátítását az egyes fejezetek és alfejezetek végén található önellenőrző kérdések segítségével ellenőrizze le.
A leckéhez kapcsolódó gyakorlati problémamegoldó képesség kifejlesztéshez tanulmányozza át figyelmesen az "Hőtan - hőközlés" példatárban található H-HK/39. - H-HK/43. feladatokat is az itt közölt tanácsokat követve.
1. | Az egyes feladatokat a példatárban lévő sorrendet tartva tanulmányozza, mert a sorrend általában a nehézségi fokot is mutatja.
2. | A megoldást csak akkor nézze meg, ha önállóan nem jár sikerrel.
3. | Ha a megoldás nem nyújt elegendő információt, akkor térjen vissza az elméleti tananyaghoz vagy kérjen segítséget a kijelölt tutortól.
4. | A megoldásra való képességét úgy tudja leellenőrizni, ha néhány órával/nappal az első megoldás illetve annak sikeres megértése után, a megoldás ismételt megtekintése nélkül sikerül megoldania az adott feladatot, általában 15 percen belül.